**Kassererens bemærkninger til NetØK regnskab for 2017/2018**.

Ved tolkningen af regnskabet skal man være forsigtig med at konkludere på grundlag af mindre forskelle fra år til år, da periodiseringen af både indtægter og udgifter skifter lidt fra år til, fordi vi typisk afholder et seminar lige omkring regnskabsårets afslutning således, at tilfældigheder spiller ind i forhold til i hvilket regnskabsåret udgifter og indtægter i forbindelse med seminaret bliver bogført. Konkret blev udgifterne til frokost i forbindelse med et seminar d. 22. september 2017 bogført i indeværende år, mens indtægterne fra deltagerbetaling og frokostbetaling indgik i sidste regnskabsår.

På trods af denne usikkerhed træder det tydeligt frem at indtægterne fra møde deltagelse og frokost er faldet betydeligt. Det skyldes især færre deltagere udefra. Kontingentindtægterne fra kollektive medlemmer har uændret været 15.000 mens de personlige medlemskaber har givet stort set samme indtægt.

Antallet af reelle medlemmer er faldet fra knap 80 til 65. I enkelte tilfælde har der været tale om udmeldinger, men det store fald skyldes, at mange trods en generel reminder og en efterfølgende personlig rykker ikke har betalt kontingent for 2018. Når kontingentbetalingerne ikke er faldet skyldes det, at 10 medlemmer har betalt dobbelt i forbindelse med vores generelle reminder. De vil få en mail om, at vi betragter det som forskud på betalingen for 2019 med mindre vi hører andet fra dem.

På udgiftssiden ser vi også et fald i udgifterne vedr. oplægsholdere, men her vil der komme en del udgifter i forbindelse med generalforsamlingsseminaret d.5. okt. (omkring 12.000 kr.) De lavere udgifter i regnskabsåret skyldes, at vi kun har afholdt 2 seminarer mod normalt 3 eller 4.

Foreningens formue er igen vokset i år med ca 17.000 kr. Inden for de seneste 4 regnskabsår er formuen vokset i alt knap 63.000 kr. så den nu udgør 75.751 kr.

Vi står derfor i den specielle situation, at vi har rigeligt med midler, men ikke har formået hverken at fastholde vores medlemmer eller få udenforstående til at deltage i vores arrangementer i samme omfang som tidligere.

Niels Rasmussen

Hellerup

d. 27.september 2018